b'\n_START_ARTICLE_\nMiroslav Kulmer (mla\xc4\x91i)\n_START_PARAGRAPH_\nMiroslav Kulmer, mla\xc4\x91i (\xc5\xa0estine kraj Zagreba, 10. rujna 1860. \xe2\x80\x93 Zagreb, 18. travnja 1943.), hrvatski gospodarstvenik, pravnik i politi\xc4\x8dar koji je pridonio razvitku hrvatskoga \xc5\xa1porta.\n_START_SECTION_\n\xc5\xbdivotopis\n_START_PARAGRAPH_\nIz hrvatske plemi\xc4\x87ke obitelji Kulmer podrijetlom iz Koru\xc5\xa1ke. Ro\xc4\x91en u \xc5\xa0estinama gdje je obitelj imala dvorac. Zavr\xc5\xa1io je Klasi\xc4\x8dnu gimnaziju u Zagrebu 1878. godine. U Zagrebu i Be\xc4\x8du studirao pravo. Djelovao u Hrvatsko-slavonskome gospodarskom dru\xc5\xa1tvu od 1885. godine. Godine 1902. postao je predsjednikom tog dru\xc5\xa1tva sve do likvidacije te ustanove. Pokazao se u\xc4\x8dinkovitim jer je pridonio pobolj\xc5\xa1anju gospodarskih prilika u Hrvatskoj._NEWLINE_Djelovao u politici i tako\xc4\x91er pridonio gospodarskom razvitku Hrvatske. Obna\xc5\xa1ao du\xc5\xbenosti tajnog carskog savjetnika za poljodjelstvo. U\xc5\xa1ao u Hrvatski dr\xc5\xbeavni sabor. Bio je zastupnik Hrvatsko-srpske koalicije. Poslije je bio \xc4\x8dlanom Privremenoga narodnog predstavni\xc5\xa1tva u Beogradu._NEWLINE_Obna\xc5\xa1ao du\xc5\xbenost viceguvernera Narodne banke. Predsjedavao u nekoliko gospodarskih subjekata, od financijskih do industrijskih: Prva hrvatska \xc5\xa1tedionica, Na\xc5\xa1i\xc4\x8dka tvornica tanina, tekstilna tvornica "Dugaresa" i dr. _NEWLINE_Isticao se humanitarnim radom._NEWLINE_Velik je Kulmerov prinos razvitku hrvatskoga \xc5\xa1porta. Predsjedavao Hrvatskim planinarskim dru\xc5\xa1tvom skoro tridesetak godina, od 1892. do 1921. godine.'